लोकतंत्र की मूलभूत विशेषताएँ क्या हैं?

एक लोकतंत्र की कुछ मूलभूत विशेषताओं को निम्नलिखित बिन्दुओं में रखा जा सकता है : 

एक लोकतंत्र में प्रमुख निर्णय वहां की जनता द्वारा निर्वाचित लोग/ लोगों के समूह लेते हैं न कि राजतन्त्र या तानाशाही की तरह एक व्यक्ति ।
लोकतंत्र की एक अहम शर्त यह है कि चुनाव स्वतंत्र एवं निष्पक्ष हों (free and fair election) ।
एक व्यक्ति -एक वोट: एक सच्चे लोकतंत्र में प्रत्येक व्यक्ति के मत/वोट का बराबर मूल्य होता है । इसका निर्धारण मतदाता की जाति, धर्म, लिंग, भाषा, या सामाजिक -आर्थिक स्थिति से नहीं किया जाता ।  
लोकतंत्र की एक अन्य विशेषता कानून का शासन (rule of law) है । लोकतंत्र में देश एक निश्चित संहिता के आधार पर चलता है । यह संहिता / संविधान लिखित या अलिखित दोनों प्रकार के हो सकते हैं ।
लोकतंत्र में अभिव्यक्ति की स्वंत्रता (Freedom of expression) बुनियादी आवश्यकता है । वह समाज जो अपने नागरिकों को ऐसी आजादी न दे, वह अधिनायकवादी कहलाता है ।
इसी से सम्बद्ध लोकतंत्र की एक अन्य विशेषता है अधिकारों का संरक्षण (Respect for rights) ।
लोकतंत्र में न्यायपालिका की स्वतंत्रता का होना अत्यंत महत्वपूर्ण है । एक स्वतंत्र न्यायपालिका ही अपने नागरिकों को लोकतंत्र की गारंटी दे सकती है । आधुनिक युग में यह मुद्दा पूरे विश्व में एक केंद्र बिंदु बन गया है ।
हालाँकि लोकतंत्र में कई कमियां भी हैं लेकिन लोकतंत्र की यही विशेषता भी है कि यह उन कमियों के बारे में हम बोलने की आजादी देता है और उन्हें दूर करने के मंच भी प्रदान करता है ।